section_heading: Borba protiv zmije
paragraph_text: U nekim pričama postoji više Ptica-gromova. Viju gnijezda navrh planina i u njih nose golema jaja. Jednoga dana, pričaju Sioux Indijanci, Ptice-gromovi pomogle su ljudima da se oslobode Unktehija - čudovišne zmije prekrivene ljuskama i s rogom na glavi. Unktehi je živio u koritu rijeke Missouri i napadao ljude, a njegovi su mladunci pohodili obližnje rijeke. Ptice-gromovi okupe se i sve istodobno izbace munje i gromove. Tako je pobijeđena čudovišna zmija i njezina obitelj, a ljudi su otada živjeli u miru.